cyanic-selkie/wikianc huggingface dataset:
Joakim
Utbredelse
Joakim har norsk, svensk og finsk navnedag 20. mars, estisk navnedag 29. mars og kroatisk navnedag 26. juli. Joachim har tysk navnedag 26. juli og polske navnedager 16. august, 3. september, 22. september og 9. desember.
Kjente personer med navnet
Personene i listen er ordnet kronologisk etter fødselsår.
Nord-Jeolla
Provinsen ble etablert i 1896 av den søndre delen av den tidligere koreanske provinsen Jeolla. Provinshovedstaden er Jeonju, som også var provinshovedstad i Jeolla før 1896.
Geografi
Provinsen er en del av den koreanske regionen Honam og grenser i vest til Vesthavet og i nord til provinsen Sør-Chungcheong, i sør til Sør-Jeolla og i øst til Sør-Gyeongsang og Nord-Gyeongsang.
Provinsen deles av fjellkjeden Noryeong. Den østre delen av provinsen er et fjellplatå, mens den vestre er en stor slette. Gjennom sletta renner fire større elver, Seomjin, Mangyeong, Dongjin og Geum.
Slettelandet i vest utgjør et av de rikeste landbruksområdene i landet, som produserer ris, bomull, bygg, hamp og papirmorbærtre som er råstoff for produksjon av papir til de tradisjonelle skyvedørene. På fjellplatået i øst drives med kvegdrift.
Mot kysten i vest bygges den 33 km lange Saemangeumdemningen, som skal gjenvinne 400 km² sjøbunn til et gigantisk ferkvannsreservoar og til jordbruksland.
Administrativ oppdeling
Nord-Jeolla er inndelt i seks si (byer) og åtte gun (fylker).
Carmen (navn)
Carmen er spansk kvinnenavnet med opprinnelse i de hebraiske ordet karmel som betyr «hage». Carmen er et svært mye brukt navn i mange spansktalende land.
Etymologi
Carmen er et opprinnelig spansk kvinnenavn dannet av den katolske tittelen La Virgin de Monte Carmen, «Jomfru Maria av Karmelberget». Karmelberget er fjellmassiv i den nordlige delen av Israel. Fjellet nevnt i Bibelen. Det hebraiske ordet karmel (hebraisk: כַּרְמֶל) betyr «hage». Dannelsen av varianten Carmen er påvirket av det latinske ordet carmen som betyr «sang».
Utbredelse
Navnet Carmen er kjent brukt fra middelalderen. Navnet er kjent brukt i Sverige fra 1879, og var mest brukt i Sverige i perioden 1950–1959.
Carmen har navnedag i Norge:
Carmen er i dag et svært vanlig navn i befolkningen i Spania, Romania og Namibia, i tillegg til i mange land i Sør- og Mellom-Amerika.
Kjente personer med navnet
Personene i listen er ordnet kronologisk etter fødselsår.
Vad (fiskeredskap)
Vad i fiskerisammenheng kan bety:
1810 Epimetheus
1810 Epimetheus er en hovedbelteasteroide og går i bane innenfor asteroidefamilien Flora. Den ble oppdaget 24. september 1960 av Cornelis Johannes van Houten, Ingrid van Houten-Groeneveld og Tom Gehrels ved Palomar Observatory i San Diego County i California.
Kunståret 1443
Kunståret 1443 er en oversikt over hendelser, fødte og avdøde kunstnerpersonligheter i 1443.
Dødsfall
...
1443 in art
Sør-Chungcheong
1. januar 2012 ble Dangjin administrative status endret fra gun (fylke) til si (by) på grunn av folketallsutviklingen. 1. juli 2012 ble fylket Yeongi overført til den nye Sejong by, sammen med deler av byen Gongju og fylket Cheongwon.
Aeneas Mackintosh
Aeneas Lionel Acton Mackintosh (født 1. juli 1879 i Tirhut i India, død 8. mai 1916 i McMurdo-sundet i Antarktis) var en britisk sjøoffiser i handelsflåten. Han deltok i flere antarktisekspedisjoner, og var leder for Rosshavsgruppen (Ross Sea Party) under Ernest Shackletons Endurance-ekspedisjon (1914–1917). Rosshavsgruppen oppgave var å støtte Shackletons planlagte transkontinentale marsj ved å legge ut forsyningsdepoter langs den siste delen av ruten. Til tross for tallrike hindringer og praktiske problemer, gjennomførte gruppen sitt oppdrag. Tre av gruppens medlemmer, deriblant Mackintosh selv, omkom imidlertid underveis.
Karriere
Mackintosh deltok første gang i en ekspedisjon til Antarktis som førstestyrmann på Shackletons Nimrod-ekspedisjon (1907–1909) som hadde som hovedformål å nå Sydpolen. Kort etter ankomst i isen fikk han ødelagt sitt høyre øye under lossing av skipet, og han returnerte til New Zealand for å få medisinsk behandling. Han kom tilbake i januar 1908 for å delta i resten av ekspedisjonen. Hans viljestyrke og besluttsomhet imponerte Shackleton og var grunnlaget for utnevnelsen til leder for Rosshavsgruppen i 1914.
Rosshavsgruppen
Mackintosh' operative ordre var forvirrende på grunn av kommunikasjonsproblemer, og han var usikker på tidsplanen for Shackletons ferd. Problemene tårnet seg opp da gruppens fartøy, «Aurora», slet seg løs fra vinterfortøyingene under en storm og var ute av stand til å ankre opp igjen. Til tross for at de måtte klare seg uten mye av utstyret, forsyninger og personell, maktet Mackintosh og hans strandede mannskap å gjennomføre den planlagte depotutleggingen. På tilbaketuren forsøkte Mackintosh og Victor Hayward å krysse sjøisen mellom Hut Point og leiren ved Cape Evans, men de forsvant under en snøstorm og det ble antatt at de hadde falt gjennom isen. Likene ble aldri gjenfunnet.
Mackintosh' dyktighet og lederegenskaper har blitt trukket i tvil av flere. Shackleton selv roste arbeidet til Mackintosh og hans gruppe, og sammenlignet livene som ble ofret med første verdenskrigs skyttergravofre. Samtidig var han kritisk til Mackintosh' organisatoriske evner. Mange år senere utpekte Shackletons sønn, Lord Shackleton, Mackintosh som en av ekspedisjonens helter, ved siden av Ernest Joyce og Dick Richards.
Alvøyna
Alvøyna er en øy i Øygarden kommune i Vestland fylke. Øyen ligger nordvest for Bergen, ut mot havet vest for Hjeltefjorden. I 1995 ble 1061 dekar her vernet som våtmarksområde, og på vestsiden av Rotevatnet ligger et fugleobservasjonshus. Tjeldstømarka, som er utmark til gården Tjeldstø, ligger på Alvøyna.
Alvøyna er også navnet på en annen øy i Øygarden. Disse to øyene ligger bare få mil fra hverandre og fra Bergen sentrum.
Christina Veronika Mauer
Christina Veronika Mauer (født 8. mai 1977 i Oslo) er en norsk dramatiker.
Hun har utdanning fra Forfatterstudiet i Bø, 1998-1999, fra Skrivekunstakademiet i Bergen høsten 2000, samt dramatikerutdanning på Odsherred Teaterskole i Danmark 2001-2003. Avgangsstykket Poteter har ingen vinger ble satt opp på Dramatikkfestivalen 2004, på Haugesund Teater i 2006 og 2007 og på Ferske Scener i 2008.
I årene 2004-2005 gikk hun på Aschehoug Forfatterskole.
Fritz-Haber-Institut der Max-Planck-Gesellschaft
Fritz-Haber-Institut (FHI) der Max-Planck-Gesellschaft (MPG) er et forskningsinstitutt i Dahlem i bydelen Steglitz-Zehlendorf i Berlin. Det ble grunnlagt i 1911 som Kaiser-Wilhelm-Institut für Physikalische Chemie und Elektrochemie, men ble senere oppkalt etter sin første direktør (1911–33), nobelprisvinneren Fritz Haber. Instituttet fokuserer spesielt på forståelsen av katalyseprosesser på molekylært nivå og molekylærfysikk.
Pieter van Ruijven
'''Pieter Claesz. van Ruijven''' (født 1624, død 7. august 1674) er kjent som maleren Johannes Vermeers mesén. I 1657 lånte han Vermeer 200 gylden. Det er uvisst om han var håndverker eller om han var innehaver av en forretning. Han arbeidet i en av byens institusjoner som ble kalt Camer van Charitate (1668–1672).
Den 16. mai 1696 ble 21 malerier av Vemeer solgt ved en auksjon i Amsterdam. Maleriene innbrakte en samlet sum av 1,503 gylden, rundt 70 gylden for hvert maleri. Det antas at maleriene opprinnelig hadde vært en del av van Ruijvens kunstsamling, som i tillegg til Vermeer også inkluderte tre av Emanuel de Witte, fire av Simon de Vlieger og et av Jan Porcellis.
Salme 82
Salme 82 er en salme i Salmenes bok i Bibelen. Det er omstridt hva slags type salme dette er, men man kan se elementer av profettale i den. Selve tanken om at Jahve eller Elohim deltar i guderådet synes å tale for at dette er en relativt gammel salme. De andre gudene er urettferdige, og Elohim står frem og taler de fattiges sak. Elohim dømmer de andre gudene til å dø som mennesker. Så på den ene siden kan man si at Salme 82 har sterke polyteistiske røtter, men på den andre siden handler den nettopp om degradering av de andre gudene.
Det er grammatisk åpenbart at denne teksten har eksistert i en eldre versjon hvor det har stått Jahve to av de stedene der det nå står elohim  - Se Kommentar til den hebariske teksten. Når dette kan ha skjedd er usikkert, men det beviser iallfall at enkelte grupper allerede i antikken vegret seg for å bruke tetragrammet (de fire bokstavene JHVH) som gudsnavn.
Calixto Garcia
Calixto Garcia Iñiguez (født 4. august 1839 i Holguín på Cuba, død 11. desember 1898) var en framtredende cubansk general under den cubanske uavhengighetskrigen.
Treviso
Treviso er en by i Veneto i Italia, ca. 30 km nord for Venezia, og er hovedstaden i provinsen Treviso. Byen huser også hovedkvarterene til Benetton og De’Longhi.
Salme 82
Det guddommelige rådet
Det har vist seg at en eldre versjon av 5 Mosebok 32:8-9 som er bevart i noen av Septuagintamanuskriptene (Septuaginta manuskript 848 106c), og ett av fragmentene fra Qumran (4QDeutq) eksplisitt bevarer den samme tanken. Her står det i den rekonstruerte teksten:
Calixto Garcia
Garcia var en fysisk stor og kraftig mann med høy utdannelse i militære og allmene fag. Det sies at han hadde et heftig temperament, men at han alltid handlet rasjonelt og strategisk klokt i felten. Han stammet fra en lang rekke av spanske aristokrater og offiserer. Bestefaren – Calixto Garcia de Luna e Izquierdo – hadde kjempet på Spanias side mot opprørstroppene til Simon Bolivar i Venezuela i 1821 og flyktet etter tapet til Cuba. Der ble han etter en tid fengslet for å kreve forbud mot slaveri og for å ha forsøkt, den 18. mars 1837, å henge en prest som var tilhenger av slaveriet.
Treviso
Treviso ligger ved samløpet av elvene Sile og Botteniga, og ca. 15 km sørvest for Piave.
Salme 82
Salme 82 og utkastelsen av gudene
Ideen som danner bakgrunn for Salme 82, er at det nå er nødvendig for Jahve å overta de styringsområder som var tillagt de andre gudene. Grunnen til dette er at de andre gudene «holder med de ugudelige» (vers 2), fordi «de ikke skjønner noe men vandrer i mørket» (vers 5). Derfor dømmes de nå til å dø som mennesker, imens Jahve overtar styringen over det hele. Selve tankegangen om at den kongen som er klok, og som kan føre de fattiges sak, er en god konge, og fortjener å styre, imens den kongen som undertrykker andre, og tar undertrykkernes parti mot de svake, er ikke retmessige herskere. Man kan her sammenligne det som står om kong Salomo i 1 Kongebok 3:16-28 (David dømmer mellom to prostituerte mødre), og det som står om Akab i 1 Kongebok 21:1-13 (Nabots vingård). Salomo gir de svake rett ved kloke dommer, imens Akab lar sin kone presse ham til å røve til seg en vingård som ikke tilhører ham. Etter logikken i Salme 82 bør da Salomo få styre, imens Akab diskvalifiserer seg selv. På lignende måte kan de mange påfunnene til Saul i siste halvdel av 1 Samuelsbok underbygge at Saul bør avsettes, imens det som står om David i samme tekstdel underbygger hans rett til å styre. I likhet med Salme 82 er tekstene fra siste del av 1 Samuelsbok skrevet for å forsvare en maktoverdragelse. Jeremia 22:10-17 er en del av et staffeorakel til kong Sjallum av Juda som bygger pene slott, men som ikke dømmer de undertrykte og fattige rett. Jeremia sammenligner Sjallum med hans far Josjia som var rettferdig, og sier – da han styrte gikk det bra. Men nå skal ifølge profeten Jerusalem bli invadert, og folket føres i eksil – og aldri se byen igjen, fordi Sjallum har vært urettferdig mot de fattige. På samme måte som Jeremia dømmer Sjallum til avgang på grunn av hans urettferdighet mot de fattige, lar salmisten i Salme 82 Jahve dømme de andre gudene til å dø som mennesker. Jahve skal følgelig være kongen over alle guder som man finner i Salme 95:3 og 96:4
Både i Ugarit og i Mesopotamia er tanken om gudeforsamlingen utbredt. Man kan særlig se i den ugarittiske Baalsmyten og i den babylonske Enuma Elish, hvor dette forekommer ofte. Man kan særlig nevne passasjen der Baal kommer til forsamlingen av gudene når de sitter nedtrykt og ser på Jamms (havguden) herjinger, og Baal sier: «Løft opp, dere guder, deres hoder!» (CTA, 2.1.27). Baal overtar da makten i gudeforsamlingen etter seieren over Jamm. I Baalsmyten er det Baals handlekraft og evne til seier som gjør ham til en rettmessig gudekonge, imens i Salme 82 får elohim tittelen fordi han fører de fattiges sak, og fordi de andre gudene er uten kunnskap.
Treviso
EM i hundekjøring barmark ble arrangert i Falzè di Piave, Sernaglia della Battaglia, Treviso, 13. og 14. november 2010.
Calixto Garcia
10 års krigen
Calixto Garcia gikk med i Carlos Manuel de Céspedes d.e.s opprør mot Spania i 1868 og ble raskt en av lederne for Los Mambies. I fem år kjempet han med suksess mot spanjolene, men i september 1873 ble han og 16 andre gerilja-krigere overrasket av spanske tropper på over 500 mann. Da han skjønte at de ville tape for overmakten og for å unngå å bli fengslet, stakk han pistolen med sin siste kule i munnen og trakk av. Kulen gikk imidlertid ikke inn i hjernen, men kom ut i pannen. Dermed overlevde Garcia, men skulle for resten av livet bli plaget med hodepine. Han ble sendt til Spania og satt i fengsel til fredsavtalen (El Pacto del Zanjón) ble undertegnet i 1878 mellom cubanske opprørere og Spania.
Patsuia sinensium
Patsuia sinensium er en sommerfugl som tilhører gruppen Limenitidinae i den store familien flikvinger (Nymphalidae).
Calixto Garcia
Den lille krig
Like opprørt over fredsavtalen som general Antonio Maceo reiste Garcia umiddelbart fra Spania etter frigivelsen. Via Paris ankom han New York der han blant annet møtte José Martí og Antonio Maceo. Sammen med Maceo dro han deretter til Cuba der de iverksatte «den lille krig» (La Guerra Chiquita) som fant sted i årene 1879–1880. Igjen ble Garcia tatt til fange, men på grunn av sin aristokratiske bakgrunn unngikk han å bli henrettet og ble igjen forvist til Spania. Der levde han i 17 år, bevoktet av politiet i Madrid, og livnærte seg og sin familie gjennom å undervise i klassiske fag.
Patsuia sinensium
Utseende
En stor, bredvinget sommerfugl. Oversiden er brun med gule flekker.
Calixto Garcia
På kant med USA
Da opprøret startet på nytt på Cuba i 1894 lyktes han å flykte fra Spania. I New York møter han José Martí, Máximo Gómez og Antonio Maceo. Etter å ha organisert innsamlingsaksjoner til kjøp av våpen, drar de i 1895 til Cuba og engasjerer seg på ny i felten i den cubanske uavhengighetskrigen. I 1898 kjemper Garcia videre i den spansk-amerikanske krigen og spiller en viktig rolle i erobringen av Santiago de Cuba sammen med avdelinger fra Los Mambies og Rough Riders. Han kom imidlertid raskt på kant med amerikanernes rasistiske behandling av afrocubanerne i Los Mambies og til USAs avvisning av kravet om Cubas suverenitet. Det sies at den temperamentsfulle Garcia ved et par sammenhenger var nær på å gå i direkte kamp med offiserer fra Rough Riders.
Patsuia sinensium
Utbredelse
Arten er utbredt i Tibet og Kina.
Calixto Garcia
På kant med USA
Etter at Spania kapitulerte samme år, dro han som leder av en cubansk komite til Washington for å drøfte Cubas framtid med president William McKinley. Her døde han like etter av lungebetennelse, 59 år gammel. Han ble midlertidig bisatt i Washington, men året etter fraktet tilbake og gravlagt på Cuba.
Calixto Garcia regnes som en av Cubas største nasjonale helter og det finnes en rekke statuer av han samt bygninger og gater som bærer hans navn. Hans portrett finnes også på de cubanske 50 pesos sedlene.
Lee Seul-bee
Lee Seul-bee (født 25. juni 1988) er en sørkoreansk curlingspiller. Hun representerte landet sitt under Vinter-OL 2014 i Sotsji der hun ble nummer 8 med det sørkoreanske laget.
Ida Lorentzen
Ida Lorentzen (født 11. desember 1951 i New York) er en norsk maler og tegner, særlig kjent for interiører med en følsom, innholdsmettet tomhet og sorgfølelse.
Hun er født i New York med amerikansk mor og norsk far. Hun har utdannelse fra Boston University School of Fine Arts (1970–74), og fra Statens kunstakademi, Oslo (1974–79). Hun debuterte med en separatutstilling i Galleri Tanum i 1979. Siden 1977 bor og arbeidet hun på Nesøya utenfor Oslo, med sin mann og kollega Ulf Nilsen.
Ida Lorentzen er mye brukt som portrettmaler, og hun har blant annet portrettert dronning Sonja (1994). Hun malte også signingsseremonien i Nidarosdomen i 1991.
Ida Lorentzen har en fast utstilling i Hovedhuset på Nyfossum i Modum kommune.
FLK «Sourabaya»
FLK «Sourabaya» var et flytende hvalkokeri tilhørende Christian Salvesens selskap South Georgia Co Ltd. Hun ble bygget i 1915 som det kombinerte passasjer- og lasteskipet DS «Carmarthenshire» for Royal Mail Lines Ltd, London. Skipet ble disponert av Shire Lines og gikk inn i River Plate-linjen. 8. april 1917 ble hun angrepet av en tysk ubåt, men etter å ha forsvart seg i to timer, trakk tyskerne seg unna på grunn av sterk sjø. I 1929 ble skipet solgt til South Georgia Co og ombygget til hvalkokeri med opphalingsslipp. FLK «Sourabaya» var i praksis søsterkskipet til FLK «Salvestria», eks. DS «Cardiganshire» (1913). Hun ble satt inn i pelagisk fangst i Vest-Antarktis i sesongene 1929/30 til 1939/40 og ved Peru somrene 1936 og 1937.
Under andre verdenskrig ble «Sourabaya» satt inn i tankfart. 27. oktober 1942 ble hun under en konvoi fra New York til Liverpool senket sør for Grønland av en tysk ubåt. Alle 158 ombord overlevde og ble plukket opp av allierte fartøy, men de 77 som ble berget av «Bic Island» omkom under et nytt ubåtangrep to dager senere.
Julius Malema
Julius Sello Malema (født 31. mai 1981 i Seshego) er en sørafrikansk politiker og tidligere president for ANCs ungdomsorganisasjon African National Congress Youth League. Han er svært populær blant Sør-Afrikas unge, men har blitt kontroversiell for sine hatefulle ytringer mot Sør-Afrikas hvite og for en ekstrem støtte til Jacob Zuma. I mars 2010 ble han dømt til å betale 50 000 rand for å ha sagt at kvinnen som beskylde president Zuma for å ha voldtatt henne hadde en «fin tid» med Zuma fordi hun spurte etter frokost og taxipenger. I november 2011 ble han suspendert fra ANC i fem år, særlig på grunn av hatefulle ytringer mot Botswanas lederskap, som han mente burde bli styrtet.
Malema er kjent for på flere møter å synge deler av sangen «Shoot the Boer», en gammel frigjøringssang, hvor man blant annet synger «Drep boeren, drep farmeren.
Malema har også støttet Robert Mugabes landreformer i Zimbabwe. I april 2010 kastet han ut BBC-journalisten Jonah Fisher fra en pressekonferanse, og kalte ham for en «agent».
Centre national de la recherche scientifique
Centre national de la recherche scientifique (CNRS) er Frankrikes største og mest fremstående offentlige forskningsinstitusjon. Den har 32 000 ansatte og et budsjett på 3,4 milliarder euro (2019).
Hovedsetet er i Paris, men det har forskningsstasjoner over hele Frankrike.
Det har også representasjoner utenlands, i Bonn, Brussel, Hanoi, Johannesburg, Moskva, Beijing, Santiago de Chile, Tokyo, Tunis og Washington, D.C.
Shin Mi-sung
Shin Mi-sung (født 15. april 1978) er en sørkoreansk curlingspiller. Hun representerte landet sitt under Vinter-OL 2014 i Sotsji der hun ble nummer 8 med det sørkoreanske laget.
Luigi Capello
Luigi Capello (født 14. april 1859 i provinsen Verbano Cusio Ossola, død 25. juni 1941 i Roma) var en italiensk general.
Han deltok i Den italiensk-tyrkiske krig (1911–12), hvor han utmerket seg. Under Første verdenskrig hadde han kommandoen av flere armekorps, hvor han fra juni 1917 hadde kommandoen over den italienske andre armé og ledet de italiensk styrkene som inntok Gorizia og Banjšiceplatået. Etter det italienske nederlaget ved Caporetto-offensiven i oktober/november 1917 ble han fjernet fra kommandoen.
Eschen
Eschen er en kommune nord i Liechtenstein. Ved utgangen av 2012 hadde kommunen 4,284 innbyggere. Den dekker et areal på 10,3 km². Dette gjør den til den fjerde største kommunen i Liechtenstein.
Dystymi
Dystymi eller dystym lidelse er kronisk senket stemningsleie av flere års varighet, der enkeltepisodene ikke er tilstrekkelig alvorlige eller langvarige nok til at diagnosen alvorlig, moderat eller mild tilbakevendende depressiv lidelse kan forsvares.
Osei Yaw Akoto
Osei Yaw Akoto (født ca. 1800, død 21. januar 1834) var Asantehene (konge av Ashanti) fra 1824 til 1834.
Dystymi
Ifølge Harvard Health Publications betyr det greske ordet dysthymia «dårlig sinnstilstand» eller «dårlig humør». Lidelsen er én av to hovedformer for klinisk depresjon, og har vanligvis færre eller mindre alvorlige symptomer enn depressiv lidelse, men varer lengre. " Harvard Health Publications sier også at "minst tre fjerdedeler av pasienter med dystymi har i tillegg en kronisk fysisk sykdom eller en annen psykisk lidelse, som angstlidelse, narkotikaavhengighet eller alkoholisme". The Primary Care Journal rapporterer at "dystymi rammer om lag tre prosent av befolkningen og kan føre til betydelig nedsatt funksjonsevne".  [...] De fleste som rammes av dystymi, kan ikke si med sikkerhet når de først ble nedstemt.
Kelli Williams
Kelli Renee Williams (født 8. juni 1970) er en amerikansk skuespiller.
Dystymi
Dystymi har mange av de karakteristiske symptomene man forbinder med depressiv lidelse. Disse symptomene er ofte noe lettere ved dystymi, men kan veksle i intensitet. For å bli diagnostisert med dystymi, må en voksen ha hatt to eller flere av følgende symptomer i løpet av minst to år:
Maniske, hypomaniske eller blandede faser som vanligvis assosieres med bipolar lidelse er ekskludert. (Hvis en person opplever slike episoder, kan han eller hun lide av cyklotymi.)
Personer med dystymi har større sjanse enn gjennomsnittet for å utvikle en depressiv lidelse. Varierende intensitet i symptomer kan utløse en episode med alvorlig depresjon. Denne situasjonen blir noen ganger kalt "dobbel depresjon" fordi denne episoden kommer på toppen av den vanlige følelsen av nedstemthet.
Gangwon
Gangwon (Gangwon-do) er en provins i Sør-Korea.
Regionen var sammen med den nordkoreanske provinsen Kangwŏn en felles enhet før delingen av Korea i 1948. Provinsen har vel 1,6 millioner innbyggere og inkluderer blant annet vintersportsstedet Pyeongchang som skal avholde vinter-OL 2018.
Dystymi
Siden dystymi er en kronisk lidelse, kan en person ofte oppleve symptomer i mange år før vedkommende blir diagnostisert. Som et resultat av dette, kan vedkommende ha en tendens til å tro at depresjon er en del av hans eller hennes personlighet. Dette kan føre til at den rammede ikke diskuterer symptomene sine med leger, familiemedlemmer, eller venner.
Kelli Williams
Williams begynte sin skuespillerkarriere på TV, da hun var med i en episode av den andre sesongen av CBS-serien Beauty and the Beast, og som det første offeret til Hillside Stranglers på TV-kanalen NBC. Hennes første opptredener i spillefilmer var i Zapped Again! (1990) og My Baby (1994).
Dystymi
Dystymi kan, i likhet med depressiv lidelse, synes å være arvelig, og er to til tre ganger vanligere hos kvinner enn hos menn. . Enkelte rammede beskriver en følelse av å være under kronisk stress. Ved behandlingen av personer med diagnosen dystymi, kan det ofte være vanskelig å avgjøre om de opplever omgivelser med uvanlig høyt stressnivå, eller om dystymien fører til at de opplever mer psykisk stess i et ellers standard miljø med vanlig stressnivå.
Gim Un-chi
Gim Un-chi (født 23. januar 1990) er en sørkoreansk curlingspiller. Hun representerte landet sitt under Vinter-OL 2014 i Sotsji der hun ble nummer 8 med det sørkoreanske laget.
Dystymi
Diagnostiske kriterier
Dystymi karakteriseres i DSM IV (The Diagnostic and Statistical Manual of Mental Disorders, utgitt av the American Psychiatric Association) slik: Det vesentligste symptomet er at vedkommende føler seg deprimert større deler av dagen nesten hver dag i løpet av minst to år. Lavt energinivå, søvn- eller appetittforstyrrelser og lav selvtillit bidrar vanligvis også til det kliniske bildet. De rammede har ofte hatt dystymi i mange år før tilstanden blir diagnostisert. Omgangskretsen vil ofte tro at vedkommende bare er humørsyk. Se følgende diagnostiske kriterier:
Kelli Williams
Williams var gift med forfatter Ajay Sahgal fra 1996 til 2017. Paret har tre barn; Kiran Ram (født mai 1998), Sarame Jane (født 3. februar 2001) og Ravi Lyndon (f. 11. juni 2003). Hun har i intervjuer fortalt at hun fikk brystimplantater da hun var 19 år, og fikk dem fjernet igjen da hun var 22 år gammel. Williams snakker både fransk, engelsk og spansk.
Dystymi
Medikamenter
Dersom medisinering anses nødvendig, er de mest vanlige foreskrevne antidepressiva selektive serotonin-reopptakshemmere (SSRI), som fluoksetin (Fontex), sertralin (Zoloft), escitalopram (Cipralex), paroksetin (Seroxat) og citalopram (Cipramil). SSRI-preparater er enkle å ta og relativt trygge, sammenlignet med eldre former for antidepressiva. Andre nye antidepressiva omfatter bupropion (Wellbutrin), venlafaksin (Effexor), mirtazapin, og duloksetin (Cymbalta).
Noen ganger foreskrives to ulike antidepressiva sammen, eller en lege kan forskrive en stemningsstabilisator eller angstdempende medisiner i kombinasjon med et antidepressivum.
Bivirkninger av medisiner
Bivirkninger av SSRI-medisiner kan være seksuell dysfunksjon, kvalme, diaré, tretthet eller søvnløshet, midlertidig tap av hukommelsen og kramper. Antidepressive medikamenter kan også forårsake suicidalitet og aggresjon i noen tilfeller, spesielt hos barn og tenåringer. Enkelte antidepressiva kan være ineffektive for noen pasienter. Eldre antidepressiva, for eksempel trisykliske antidepressiva eller MAO-hemmere kan prøves i slike tilfeller. Trisykliske antidepressiva er mer effektive, men gir verre bivirkninger. Bivirkninger av trisykliske antidepressiva er "vektøkning, tørr munn, uklart syn, kvalme, depresjon og lavt blodtrykk".
Psykoterapi
Det finnes noe dokumentasjon som tyder på at en kombinasjon av medisinering og psykoterapi kan gi best resultat i behandlingen av dystymi. Hvilken form for psykoterapi som vil fungere best, er avhengig av en rekke faktorer som arten av eventuelle belastende hendelser, tilgang på støtte fra familie og annen sosial støtte, og personlige preferanser. Terapi bør inkludere opplæring og informasjon om hva depresjon er. Kognitiv atferdsterapi er utviklet for å undersøke og korrigere feilaktige, selvkritiske tankemønstre, og korrigere de kognitive forstyrrelser som personer med dystymi vanligvis har. Psykodynamisk, innsiktsorientert eller mellommenneskelig psykoterapi kan hjelpe vedkommende med å sortere ut konflikter i viktige relasjoner eller utforske historien bak symptomene.
Venner og familie
Mye tyder på at pasienten vil kunne håndtere dagliglivet mye bedre dersom vedkommende er bevisst på at han eller hun er en viktig del av livet til dem rundt ham eller henne. Vedkommende bør bli påminnet om dette daglig, og få støtte når han eller hun ber om det. Depresjon er en tilstand som vanskelig lar seg forklare på en forståelig måte fordi det ikke alltid finnes en åpenbar grunn til eller en klar utløsende faktor for at den oppstår. Venner og familie oppfordres til å være klar over, og akseptere, at de ikke trenger å forstå for å kunne være til hjelp.
Ightham Mote
Ightham Mote er en herregård fra middelalderen ved landsbyen Ightham i Kent, England. Stedet ligger i nærheten av Sevenoaks.
Historie
Den ble bygget omkring 1330 som en herregård med vollgrav. Det er dog ikke vollgraven (moat) som har gitt den navnet. Huset står på stedet hvor det i angelsaksisk tid var et møtested, et mote.
I nesten 300 år tilhørte huset Selbyfamilien. Et kjent medlem av familien var Dame Dorothy, som var hoffdame for Elisabeth I, og som var berømt for sin broderikunst. Det figurerer historier om at hun skal ha sendt et brev forut for Kruttkomplottet i 1605, hvor han advarte sin fetter Lord Monteagle mot å være tilstede den dagen parlamentsbygningen skulle sprenges. Dette skal ha ført til avsløringen av komplottet. Det er usikkert om dette stemmer, for det finnes lignende historier om andre.
En annen berømt eier av huset var Sir Charles Selby, som av Samuel Pepys ble beskrevet som «den mest vulgære mann i sin tid». Han var kjent som dikter og dramaforfatter, og ble beryktet etter at han i 1663 fikk en bot på 500 pund for å ha gått naken nedover Fleet Street i London. Noen år senere havnet han igjen i trøbbel etter en fyllekule, og kongen selv grep inn for å hjelpe ham. Det fortelles at kongen etterpå drakk seg full sammen med Selby og hans venner, for å vise illustrere hva han mente om saken.
I det 19. århundre ble skjelettet av en kvinne funnet murt inn bak en stengt dør.
Bygningen
Bygningen skiller seg fra mange andre ved at det er gjort få endringer i hovedstrukturen, selv om den var bebodd helt fram til 1985. Det året ble den testamentert til National Trust av den amerikanske forretningsmannen Charles Henry Robinson, som hadde kjøpt den i 1956.
Mot slutten av 1980-årene begynte National Trust en omfattende restaurering, som blant annet inkluderte demontering av noe av bygningsmassen for å studere teknikkene som var brukt ved oppføringen av huset. Prosjektet ble fullført i 2004, og underveis hadde man funnet flere elementer som var blitt dekket til i årenes løp. Bygningen og hagen er åpen for publikum.
Kilmainham fengsel
Kilmainham fengsel (Kilmainham Gaol) er et tidligere fengsel i Inchicore i Dublin. Det er nå innredet som museum med fokus på irsk nasjonalisme.
Historie
Fengselet ble bygget i 1796, og ble først kalt New Gaol for å skille det fra det gamle fengselet, et helsefarlig fangehull, noen hundre meter unna. I løpet av de 140 år det fungerte som fengsel ble mange av lederne for den irske uavhengighetskampen plassert der. Robert Emmet satt der inntil han ble henrettet i 1803, og lederne for påskeopprøret ble henrettet i fengselets luftegård i mai 1916. Under den irske borgerkrig ble flere IRA-medlemmer henrettet i Kilmainham.
Det satt også mange vanlige kriminelle fanger der, de fleste av dem barn som var for unge for å bli transportert til Australia.
I 1924 sluttet Den irske fristaten å bruke bygningen som fengsel. Den siste fangen som satt der var Eamon de Valera. Etter en lang prosess restaurerte man bygningen og gjorde det om til museum. Det er spilt inn flere filmer i fengselet, som siden det ble tatt ut av bruk så tidlig er et utmerket eksempel på viktoriansk fengselsarkitektur.
Kjente fanger
Blant fangene kan nevnes:
De ledere som her ble henrettet som anførere av Påskeopprøret i 1916 var:
Et annet fengsel i Dublin som har nær tilknytning til de irske uavhengighetskriber er Mountjoy fengsel.
Alive Again
Sporliste
Alle sanger er skrevet av Michael Krohn.
NM i ultraløp
NM i ultraløp har vært arrangert årlig siden 2008.
1811 Bruwer
1811 Bruwer er en hovedbelteasteroide. Den ble oppdaget 24. september 1960 av Cornelis Johannes van Houten, Ingrid van Houten-Groeneveld og Tom Gehrels ved Palomar Observatory i San Diego County i California.
Mario R. Capecchi
Mario Renato Capecchi (født 6. oktober 1937) er en italienskfødt amerikansk molekylærgenetiker. Han vant Nobelprisen i fysiologi eller medisin i 2007 sammen med Martin J. Evans og Oliver Smithies for deres arbeid med den såkalte knock-out-musen. Han er ansatt som professor ved Universitetet i Utah.
Skumle toner
Skumle Toner er en barnebok skrevet av Arne Svingen og illustrert av Reidar Kjelsen i samarbeid med 19 skoleelever. Den ble utgitt av Gyldendal Norsk Forlag i 2002.
Handling
Skumle Toner handler om søsknene Ida og Erik. Moren deres er død og for å hedre henne, drar deres far til en forlatt kirke hver lørdag for å spille på et orgel. Ida og Erik avskyr dette, men er allikevel nødt å være med. En gang finner de to en dør til en mystisk kjeller inni kirken og der finner barna et noteark stikkende ut av en kiste. De gir det faren for at han skal spille det på orgelet, men da skjer det plutselig noe helt forferdelig med ham. Ida og Erik er nødt til å finne ut av mysteriet for å redde faren sin og oppklare hvem det er som har skrevet de forheksede notene. Har moren deres noe å gjøre med kisten i kjelleren?
Forfattere
Martin Bratland Andersen, Aja Nyima Cham, Solveig Engebretsen, Emilie Charlotte Grønsrud, Anna Storm Hanssen, Anna Møller Heger, Sigurd Maurud, Marianne Olsson, Anna Marie Steen, Helene Svendsrud, Marius Svenningsen, Maja Thune og Nora Petrine Vasaasen i samarbeid med Arne Svingen
Illustratorer
Daniel Emilov Vladov, Theodor August Weiby, Alexander Julius Stang, Kristoffer Øseth, Emil Aarseth og Fredrik Aasland i samarbeid med Reidar Kjelsen
Riksstift
Riksstift (ev. fyrstestift; tysk Reichsstift, Fürststift) betegnet i Det hellige romerske rike av den tyske nasjon tre ulike typer av riksumiddelbare geistlige territorier:
Nord-Gyeongsang
Nord-Gyeongsang (Gyeongsangbuk-do) er provins i Sør-Korea og ligger ved østkysten. Provinsen har vel 2,8 millioner innbyggere, og grenser til storbyen Daegu, som også fungerer som provinsens hovedstad, samt storbyen Ulsan ved østkysten.
Provinsen ble etablert i 1896 fra den nordlige delen av den koreanske provinsen Gyeongsang. Provinshovedstaden og den største byen er Daegu, som også var hovedstad i Gyeongsang før 1896 og som i dag er et eget administrativt storbyområde (Gwangyeoksi)
Geografi
Provinsen er en del av den koreanske regionen Yeongnam og grenser i øst til Japanhavet, i før av Sør-Gyeongsang og i vest av provinsene Nord-Jeolla og Nord-Chungcheong. I nord ligger provinsen Gangwon. Om sommeren er provinsen trolig det varmeste stedet i landet, noe sopm skyldes at området er omgitt av høye fjell; Taebaekfjellene i nordøst og Sobaekfjellene i vest. Mot sør åpner landskapet seg. En viktig del av landskapet er Nakdongelva som renner i nord-sør-retning mot Koreastredet i sør. Elva har sin kilde i Taebaekfjellene. Øya Ulleungdo i Japanhavet er også en del av provinsen, sammen med Dokdo.
Administrativ oppdeling
Nord-Gyeongsang er delt opp i ti byer (si) og 13 fylker (gun).
Chevrolet
Daewoo - Chevrolet
2001, GM kjøpte opp Daewoo for å få et større marked i Europa med logoen sin.
2009, GM bestemmer seg for at deres egne plattformer skal inn på alle fabrikker, verden over. Rebadging av Daewoo opphører, Chevrolet Spark ser dagens lys.
Malvikbladet
Malvik-Bladet var en avis som ble utgitt i Malvik i Trøndelag. Avisen var partipolitisk uavhengig. Malvik-Bladet ble etablert i 1989 av Stjørdalens Blad og var til 2015 eid av Amedia. I 2015 kjøpte Adresseavisen-gruppen de tre avisene Opdalingen, Malvik-Bladet og Stjørdalens Blad fra Amedia.
Redaksjonen har kontor i Hommelvik, kommunesenteret i Malvik kommune.
Opplag
Bekreftede netto opplagstall fra Mediebedriftenes Landsforening:
Palindrom
Et palindrom er et ord, uttrykk eller tall som gir samme resultat enten det leses fra høyre eller venstre (man ser vanligvis bort fra mellomrom og tegnsetting mellom bokstavene).
Ordet palindrom kommer fra de greske ordene palin (πάλιν, «tilbake» eller «igjen») og dromos (δρόμος, «bane» eller «vei»).
Palindromer finnes i mange vestlige språk, men de er særlig vanlige i engelsk på grunn av den store variasjonen og hyppige reversingen av bokstavpar i ord. Finsk er et annet språk med høy forekomst av palindromer, og innehar faktisk verdensrekorden for det lengste palindromet, saippuakivikauppias, som betyr "såpeselger".
16. serierunde i Adeccoligaen 2009
16. serierunde i Adeccoligaen 2009 startet søndag 26. juli med syv kamper klokken 18:00. Runden ble avsluttet tirsdag 28. juli klokken 19:35 med Sogndal mot Kongsvinger.
Hitra-Frøya
Hitra-Frøya (Lokalavisa Hitra-Frøya eller bare HF) er en avis som blir utgitt i Fillan i Hitra kommune i Trøndelag. Den utkommer med papirutgaver tirsdag og fredag og dekker kommunene Hitra og Frøya.
HF ble etablert av Svend Sivertsen, Knut Olav Sivertsen og Tore Strøm i 1974 som Hitra-Nytt, med utgivelse annenhver fredag. I 1980-årene ble staben utvidet og avisa forsøkte seg med et samarbeid med Frøyavisa på Frøya uten å lykkes. I 1985 skiftet avisa navn til Hitra-Frøya samtidig som dekningsområdet ble utvidet til også å gjelde Frøya og utgivelsesfrekvensen økte til to ganger ukentlig. I 1988 ble Frøyaavisa kjøpt av Hitra-Frøya.
Utover 1990-årene markerte avisen seg som en solid avisbedrift som ble attraktiv for oppkjøp og i 1996 kjøpte Adresseavisen 66 prosent av aksjene i avisa, med opsjon på å kjøpe seg opp til 90 prosent. Eeierskapstilsynet fikk denne saken som sin første og krevde til slutt endringer i salget der Adresseavisen måtte selge seg ned til 49 prosent. De øvrige aksjene ble kontrollert direkte og indirekte av tidligere redaktør Svend Sivertsen. I november 2020 overtok Polaris Media de øvrige aksjene i selskapet og Hitra-Frøya ble en integrert del av mediekonsernet.
Redaksjonen flyttet høsten 2009 fra Sandstad og inn i nye lokaler i kommunesenteret Fillan. I Sistranda på Frøya ligger et avdelingskontor.
Opplag
Bekreftede netto opplagstall fra Mediebedriftenes Landsforening:
Um Min-ji
Um Min-ji (født 1. februar 1991) er en sørkoreansk curlingspiller. Hun representerte landet sitt under Vinter-OL 2014 i Sotsji der hun ble nummer 8 med det sørkoreanske laget.
Gaula (Trøndelag)
Gaula (sørsamisk: Gullenjohke) er den nest lengste elva som i sin helhet renner gjennom Trøndelag. Den har sitt utspring på fjellet mellom Ålen og Tydal, og har sin munning i Gaulosen på grensen mellom Melhus og Trondheim kommuner. Den er 152,82 km lang, og har et nedbørfelt på 3 668,23 km². Middelvannføringen ved munningen er 97,44 m³/s.
Marcus Buck
Marcus Buck (født 1962, død 2023 ) var en norsk statsviter. Han var førsteamanuensis ved Universitetet i Tromsø.
Gaula (Trøndelag)
Forurensing
Elva var lenge preget av forurensninger (avrenning) fra gruvene Muggruva, Kjøli og Killingdal gruver inklusive gruvesjakten i Bjørgåsen. Omfattende tiltak ved Kjøli og Killingdal gruver på 1980- og 1990-tallet har redusert forurensingen av tungmetaller kraftig.
Marcus Buck
Buck hadde hovedfag i sammenlignende politikk fra Universitetet i Bergen og ble i 2006 dr.polit. ved Universitetet i Tromsø. Fra 1994 jobbet han ved Institutt for statsvitenskap ved Universitetet i Tromsø. Buck var opptatt av konfliktlinjer, partier og valg, demokratisering og komparative forskningsdesign. Han var ekspert på politikk i Spania og har vært tilknyttet Universidad de Granada. Han har publisert både på norsk, spansk og engelsk. Buck har vært leder i Norsk statsvitenskapelig forening.
Gaula (Trøndelag)
Vern
Gaula-vassdraget ble underlagt varig vern mot kraftutbygging av Stortinget i henhold til Verneplan III for vassdrag i 1986 etter forutgående behandling av Sperstad-utvalget. Gaulosen naturreservat og landskapsvernområde ved Gaulosen er et Ramsarområde som inngår i Trondheimsfjorden våtmarkssystem.
Vannføringen er i liten grad regulert, og det er heller ingen store, naturlige innsjøer som demper flommer. Gaula har derfor kraftige flommer der vannføringen øker raskt. Langs elva er det store grusører som holdes åpne på grunn av at vegetasjonen skylles bort når det er flom. Her finnes rødlistede arter som klåved (Myricaria germanica), elvesandjeger (Cicindela maritima) og stor elvebreddedderkopp (Arctosa cinerea). Arealet med grusører er redusert på grunn av elveforbygninger, grusuttak og gjengroing med hagelupin.
Marcus Buck
Han var mye brukt som valgkommentator av NRK og ble ofte intervjuet om norsk politikk og spanske forhold av norske medier.
Han fikk i 2019 Universitetet i Tromsøs formidlingspris.
Elsa Lystad
Elsa Rigmor Lystad (født 1930) er en norsk skuespiller, kjent for sentrale roller i norsk teater, fjernsyn, film og radio. Hun fikk sitt gjennombrudd midt på 1960-tallet og har vært aktiv frem til 2016. Lystad er kjent for sin mimikk og sin evne til å legge inn komiske trekk på mer seriøse roller.
Bakgrunn
Lystad ble født på Rodeløkka i Oslo. Hennes mor var vaskedame Thora Aamot (1900–1972) fra Stryn i Nordfjord, og hennes far var verksmester Erling Magnus Lystad (1905–1988). Thora Aamot skilte seg fra sin mann og flyttet hjem til Stryn i 1935. Der gikk Elsa sine to første år på skole og la til seg nordfjordsdialekt. De flyttet tilbake til Oslo i 1937.
Lystad gikk toårig fortsettelsesskole for piker i Oslo etter at hun hadde vært kontordame, blant annet i Dagbladets annonseavdeling.
Hun ble gift i 1961 med den ungarske inspisienten Arpad Szemes (1930–1998).
Karriere
Lystad debuterte i 1957 på Falkbergets Teater og fikk der rollen som Laura Isaksen i Bør Børson jr. og turnerte med teateret i over ett år. Hun var ansatt ved Det norske teatret i 1958-64. Gjennombruddet fikk hun i Lysthuset, der hun ble hyret av bl.a. Rolv Wesenlund og Harald Heide-Steen jr. i 1965.
Lystad var tilknyttet Chat Noir og Fjernsynsteatret før hun ble ansatt ved Oslo Nye Teater i 1973, hvor hun var inntil hun begynte ved Den Nationale Scene i 1976. Hun sluttet ved Den Nationale Scene i 1980 og jobbet deretter frilans. Hun arbeidet siden sammen med Wesenlund både på teater og i TV, og radiorollen som Fru Sløying var det første møtet med Lystad for mange nordmenn utenfor Oslo.
I 1990 fikk hun rollen som Oddveig i komiserien Fredrikssons fabrikk og filmen med samme navn fra 1994. Så sent som i 2007 var hun fortsatt aktiv og turnerte med stykket Ingen grunn til panikk!, hvor hun delte hovedrollen med Marianne Krogness. Forestillingen avsluttet på Chat Noir sommeren samme år. Lystad har i en årrekke vært å høre i radioprogrammet Nitimen på NRK P1. Sammen med skuespiller kollega Morten Røhrt lagde hun det ukentlige humorinnslaget Tips-telefonen. I 2011 hadde hun rollen som Gamlemor i den norske 3D-filmen, Blåfjell 2: Jakten på det magiske horn. I februar 2012 spilte hun Mor Åse i en oppsetting av Peer Gynt (My name is Peer Gynt) i Kanonhallen på Løren i Oslo. Hun var aktiv frem til 2016, da hun reiste på turné sammen med Petter Anton Næss og forestillingen "Mitt liv som Elsa". Hun måtte avslutte karrieren på grunn av demens.
Katapult
En katapult er en kastemaskin som bruker en arm til å sende ut et prosjektil over en lengre distanse. En hvilken som helst type maskin som kaster et objekt kan beskrives som en katapult, men begrepet forstås vanligvis som en kastemaskin eller beleiringsmaskin benyttet i middelalderen.
Navnet katapult kommer fra gresk κατα (mot) og παλλειγ (å kaste (et prosjektil)). Opprinnelig refererte begrepet katapult til en form for kastemaskin som slynget en pil, mens ballista eller ballist refererte til en maskin som kastet en stein, men i årenes løp har de to begrepene byttet mening.
Det var vanlig at hæren eller armeen fant treverk og bygde katapulten på stedet der beleirengen skulle foregå, da dette ofte var lettere enn å frakte med seg deler.
Konstruksjon
Katapulter kan klassifiseres i henhold til det fysiske konseptet som ble benyttet til å lagre og utløse energien som var nødvendig for å slynge objektet. Den første katapulten som var klart forskjellig fra et håndholdt våpen (som en bue, en armbrøst, en slynge etc.) var den greske gastrophetes, en armbrøst så stor at den ble støttet mot underlivet heller enn mot armen, derfor ble den også kalt for en mavebue. Det neste steget var en større utgave i form av en armbrøst støttet til en base eller et underlag mot bakken, som tidlige versjoner av oxybeles (gresk for «pilskyter») og ballista (den romerske versjonen av oxybeles). Arbalette a tour var en middelaldersk versjon av en armbrøst støttet til en base. Energien i disse katapultenes ble lagret i buens spennkraft.
En slynge i enden av en vippearm var også en katapult i den forstand at disse våpnene også kunne avfyre alle former for prosjektiler, fra steiner til krukker med gresk ild.
Beli Manastir
Beli Manastir (Ungarsk: Pélmonostor) er en by og kommune i østlige Kroatia, den viktigste byen i den kroatiske delen av Baranja, i Osijek-Baranja fylke.
Navn
Navnet betyr "hvitt kloster" på kroatisk og spesielt på serbisk (dens navn "Beli manastir" i motsetning til standard kroatiske "Bijeli samostan" samsvarer det med det lokale talemålet til den slaviske befolkningen heller enn til spesifikke kroatiske eller serbiske retningslinjer). Dette navnet ble introdusert i 1923 under Kongeriket av serbere, kroater og slovenere, og før dette kjent som Monoštor på kroatisk og serbisk og Pélmonostor på ungarsk. Andre navn brukt på byen opp gjennom historien er: Pél, Bell, og Monostor. Alle navnene er knyttet til klostrene som har vært på stedet opp gjennom historien. Det første klosteret ble bygget i det 9. århundre under styret til den slaviske hertugen Kocelj. Klosteret ble seinere razed, og det eneste tingen som var igjen fra det var pil (obelisk), derav det seinere ungarske navnet Pél, som var en versjon av dette slaviske ordet.
Historie
Byen ble først nevnt i 1212 under navnet Pél. Den har hatt en meget diversifisert etnisk sammensetning siden dens tidligste tider. Befolkningen i byen opp gjennom historien inkludere kroater, serbere, madjarere, tyskere og Roma (sigøynere).
Ifølge folketellingen i 1910, hadde byen 2 447 innbyggere, hvorav 1 496 (61,1 %) var tyskere, 478 (19,5 %) serbere og 443 (18,1%) madjarere.
I 1929 bestod befolkningen av: madjarere (33,8 %), tyskere (32,6 %), kroatiske (18,8 %) og serbere (rundt 12 %).
Under Kroatia-krigen, ble Beli Manastir innlemmet sammen med byer inn i utbryterrepublikken Den Serbiske Republikken Krajina som ikke ble anerkjent. Den ble levert tilbake til kroatisk kontroll etter krigen.
Geografi
Kommunen Beli Manastir består av 4 bosettinger:
1910
2,447 Totalt
1929
Ungarere – 33,8 % Tyskere – 32,6 % Kroater – 18,8 % Serbere – 12 %
1981
53 409 totalt
2001
Byen har en befolkning på 8 671 (2001), mens kommunens totale befolkning er 10,986. Den etniske sammensetningen av kommunen Beli Manastir ved folkeavstemningen i 2001:
Bygninger og strukturer
Kringkastingsanlegg med en 202 meter høy mast, bygget i 1966
Lyrikkåret 1491
Lyrikkåret 1491 er en oversikt over utgivelser, hendelser, prisvinnere og avdøde personer med tilknytning til lyrikk i 1491.
Referanser
1491 in poetry
Pistolreker
Noen arter deler huler med kutlinger i et symbiotisk forhold.
Knips
Pistolrekene konkurrerer med mye større dyr som spermhvalen og hvithvalen om å være de mest høylytte dyrene i havet. Når de knipser med knipsekloa, dannes en kavitasjon i vannet. Lydtrykket kommer opp mot 80 kPa i en avstand på 4 cm fra kloa. Lydtrykket er stort nok til å drepe småfisk. Lyden varer mindre enn ett millisekund. Lyden brukes både til jakt og kommunikasjon.
Pistolrekene var de første sjødyrene man observerte bruke kavitasjon for å lage lyd. Siden har man oppdaget at også sjøknelere kan slå så fort og hardt med forbeina at det kan dannes kavitasjoner.
Marcelo Miorando
Marcelo Miorando (født 9. oktober 1985) er en brasiliansk fotballspiller, som også har italiensk statsborgerskap, og som spilte for Odd Grenland vårsesongen 2009. Miorando ble invitert på prøvespill etter sesongen 2008 og overbeviste trenerne såpass at klubben ga ham tilbud om en lånekontrakt frem til sommeren 2009, med opsjon på kjøp etter dette. I serien fikk han imidlertid kun en drøy halvtime i åpningskampen før han ble byttet ut. Etter dette spilte han kun i to cupkamper før låneavtalen ble avsluttet etter at den gikk ut. Miorando er først og fremst tiltenkt en plass som midtstopper, men kan også spille høyreback og defensiv midtbane.